recursal/SuperWikiNEXT-32B huggingface dataset:
**שמעון גרשון ברנשטיין** (אנגלית: **Simon Gershon Bernstein**;‏ 15 באוגוסט 1884, לטביה – 19 בדצמבר 1962, ניו יורק) היה חוקר ספרות ושירת ימי הביניים, סופר, עורך ופעיל ציוני.

קורות חייו
----------

נולד ביעקובשטאדט (קורלאנד) שבלטביה בשנת 1884. למד לשונות שמיות, היסטוריה ופילוסופיה בברלין, שטרסבורג ובברן ובשנת 1906 קיבל דוקטורט על עבודתו "Knig Nebucadnezar Von Babel in Der Jdischen Tradition: Ein Beitrag Zur Untersuchungung Der Haggadischen Elemente Enter Vergleichung Arabischer, Syrisc". בין השנים 1908 ל-1911 היה המזכיר העברי של החברה להפצת ההשכלה בקרב יהודי רוסיה בפטרבורג. בשנת 1912 הצטרף להסתדרות הציונית העולמית ועבד במשרדה הראשי בברלין עד שנת 1915. 

בעת המלחמה החיילים היהודים בצבא רומניה הופלו לרעה, נרדפו ונחשדו בריגול. הגנרל הרומני פרזאן פרסם הוראה על פיה: "כל היהודים, הסוחרים, ילדיהם ונשותיהם מרגלים המה". ידיעות על הנעשה רוכזו באמצעות החיילים הרוסים באודסה ופורסמו ב-1918 על ידי שמעון ברנשטיין לפי הזמנת משרד התנועה הציונית בקופנהגן.

בין השנים 1915 ל-1920 עבד במשרדיה בקופנהגן, ובין השנים 1921 ל-1922 היה מזכיר מחלקת הארגון של התנועה בלונדון. 

בשנת 1922 התיישב בארצות הברית והחל לערוך את השבועון היידי "דאס אידישע פאלק" ("Dos Yiddishe Folk") של ארגון ציוני אמריקה עד לשנת 1953.

בנוסף לכתיבתו העיתונאית כתב ספרים בנושאים שונים. בין השאר חקר פיוטים של יהדות ספרד, איטליה וביזנטיון. הוא פרסם מהדורות מדעיות של השירה העברית בימי הביניים.

פרסם מאמרים בירחונים סיני וארשת.

מספריו
------

* **בחזון הדורות**, הוצאת בלוך, 1928
* **שומרי החומות. זרמים ותקופות בתחיה הישראלית**, הוצאת מצפה, תרצ"ח
* **משירי ישראל בטילה: אוסף שירים ופיוטים מן המאה הט"ז, הי"ז והי"ח**, עם מבוא והערות, ירושלים, הוצאת דרום
* **שירי הקודש מאת משה אבן עזרא**, הוצאת מסדה, תש"ז
* **על נהרות ספרד - קינות כמנהג ספרד על חורבן ירושלים**, הוצאת מחברות לספרות בסיוע מוסד הרב קוק, 1956
* **שירי יהודה הלוי**, 1944

* **The divan of Leo de Modena, collection of his Hebrew poetical works**, Hebrew Press of the Jewish Publication Society of America, Philadelphia, 1932

לקריאה נוספת
------------

* ד"ר שמעון ברנשטיין ז"ל \ נפתלי בן מנחם, סיני, 1962

* **Simon Bernstein, scholar, author, editor (His Jewish scholarship in America)**, Joshua Modlinger, Shoulson Press 1949

קישורים חיצוניים
----------------

* שמעון גרשון ברנשטין (1884-1962), דף שער בספרייה הלאומית

הערות שוליים
------------

1. ↑  פנקס הקהילות רומניה, כרך א', הוצאת יד ושם, תש"ל, עמוד צ"ז

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258490605171
* BIBSYS: 6045742
* GND: 130687936
* ISNI: 0000 0000 8343 5552
* LCCN: n86048330
* NSK: 000682739
* NTA: 095159142
* RERO: 02-A005873217
* SELIBR: 243599
* VcBA: 495/86546
* VIAF: 50341006
* WorldCat: lccn-n86048330

 |
**הלמוט בקר** (בגרמנית: **Hellmuth Becker**,‏ 12 באוגוסט 1902- 28 בפברואר 1953), היה פושע מלחמה, קצין בכיר בוואפן אס אס בדרגת בריגדפיהרר אשר פיקד בין היתר על דיוויזיית האס אס ה-3. נידון למוות והוצא להורג בברית המועצות.

ביוגרפיה
--------

### קריירה מוקדמת

המלוט בקר נולד בעיירה אלטרופפין בפרובינציית ברנדנבורג, שהשתייכה לאימפריה הגרמנית. בשנת 1920 התגייס לרייכסווהר. שירת במשך 12 שנים והשתחרר בדרגת שטאבס-פלדוובל (מקבילה לרס"ר בצה"ל). בפברואר 1933 התגייס לאס אס והצטרף למפלגה הנאצית. הוא הוצב לשרת ביחידת אס.אס. בעיר גרייפסוואלד, שם שירת ביחד עם הרמן פרייס ווילהלם ביטריך. ביולי 1934 הועלה לדרגת אונטר-שטורמפיהרר - דרגת קצונה הזוטרה ביותר באס.אס. בשנת 1935 הוצב כמפקד פלוגה ביחידת אס.אס. במחנה הריכוז דכאו (עם הזמן תהפוך היחידה לדיוויזיית האס אס ה-3 "טוטנקופף"). בשנת 1938 כמפקד גדוד השתתף בסיפוח אוסטריה ובפלישה לחבל הסודטים.

### מלחמת העולם השנייה

במהלך המערכה בפולין פיקד בקר על גדוד אס.אס. שפעל בעורפה של הארמייה העשירית. באוקטובר 1939 הוקמה דיוויזיית האס אס ה-3 "טוטנקופף". בקר התמנה למפקד גדוד ברגימנט רגלים ה-1 של הדיוויזיה. השתתף במערכה על צרפת. על חלקו במערכה עוטר בשתי הדרגות של צלב הברזל.

בשלבים ראשונים של מבצע ברברוסה פיקד בקר על גדוד הסיור של הדיוויזיה. באוטובר של אותה שנה מונה למפקד הרגימנט ה-3 של הדיוויזיה. במהלך הקרבות על כיס דמיאנסק עלבסיס הרגימנט שלו ויחידות נוספות הקים "כוח בקר" - יחידה שהגנה על הפרוזדור הצר שחיבר בין הכוחות המכותרים לכוח הגרמני העיקרי מחוץ לכיתור. על חלקו בקרבות אלו קיבל את עיטור הצלב הגרמני בזהב. הועלה לדרגת שטנדרטנפיהרר ומונה למפקד הרגימנט ה-6 הממונע של הדיוויזיה. השתתף בקרב חרקוב השלישי ובקרב קורסק. בספטמבר 1943 עוטר בצלב האבירים של צלב הברזל. באוקטובר 1943 נשלח לאיטליה, שם השתתף בהקמת דיוויזיית הפאנצרגרנדיר אס אס ה-16.

ב-13 ביולי 1944 מונה בקר למפקד דיוויזיית האס אס ה-3, ופיקד עליה עד סוף המלחמה. באוקטובר 1944 הועלה לדרגת בריגדפיהרר. בקר קיבל על פעולותיו תוספת עלי אלון לעיטור צלב האבירים של צלב הברזל. יחד עם הדיוויזיה השתתף בקרבות הבלימה בפולין, בקרב אגם בלטון ובקרבות באוסטריה. לאחר כיבוש וינה על ידי הצבא האדום נסוג עם שרידי הדיוויזיה לאוסטריה תחתית. במאי 1945 נכנע לכוחות צבא ארצות הברית. ביום הכניעה היו בשורות הדיוויזיה קצת פחות מ־1000 חיילים ורק שני טנקים שמישים.

### אחרי מלחמת העולם השנייה

בקר נמסר על ידי האמריקאים לברית המועצות. הוא הוחזק בכלא צבאי בעיר פולטבה. בנובמבר 1947, ביחד עם קצינים נוספים של דיוויזיית אס.אס. השלישית נשפט על פשעי מלחמה שביצעו חייליו בשטח ברית המועצות. נמצא אשם ונידון ל־25 שנות מאסר. את עונשו ריצה במחנה עבודה במחוז סברדלובסק. במהלך המאסר ניסה מספר פעמים לארגן שביתות אסירים. לאחר אחד הניסיונות נשפט על ידי בית הדין הצבאי ונמצא אשם בניסיון המרדה. ב-9 בספטמבר 1952 נידון לעונש מוות. גזר הדין בוצע ב־28 בפברואר 1953.

קישורים חיצוניים
----------------

ויקישיתוף מדיה וקבצים בנושא **הלמוט בקר** בוויקישיתוף
* ביוגרפיה של הלמוט בקר
**Watch Dogs: Legion** (מסוגנן כ-**WATCH DOGS L≡GION**) הוא משחק פעולה והרפתקאות מסוג עולם פתוח, שפותח על ידי יוביסופט טורונטו (אנ') ושווק על ידי יוביסופט. המשחק הוא השלישי בסדרת Watch Dogs, ומשמש כהמשך למשחק Watch Dogs 2. המשחק יצא לאור ל-Windows, PlayStation 4, Xbox One ו-Stadia (אנ') ב-29 באוקטובר 2020, והגרסאות ל-PlayStation 5 ו-Xbox Series X/S יצאו לאור בימים שהקונסולות יצאו לאור. יוביסופט טורונטו הייתה אחראית על הפיתוח, עם קלינט הוקינג (אנ') כבמאי יצירה.

משחקיות
-------

המשחק נמצא בגרסה בדיונית של העתיד, בלונדון דיסטופית. המשחק עוקב אחר סניף של DedSec בלונדון שמנסה לנקות את שמו לאחר שהואשם במספר פיצוצים שלא ביצע, ובאותו הזמן לשחרר את אזרחי לונדון מהשליטה של אלביון (Albion), ארגון צבאי פרטי אכזרי, שגרם לעיר להיות במצב של מעקב לאחר מספר הפצצות. המשחק מציג את היכולת לשחק בכמה דמויות, שנותנת לשחקן לגייס וירטואלית איזה NPC שהוא מוצא בעולם הפתוח של המשחק. לכל דמות שהשחקן גייס יש מיומנות רקע ייחודיים, והשחקן יכול לאבד אותם לצמיתות אם הוא מפעיל את מצב המשחק "מוות לצמיתות" (באנגלית: Permadeath – מצב משחק שגורם לכך שדמות של שחקן שאיבדה את כל נקודות החיים שלה, לא יהיה ניתן לשחק בה יותר) לפני שהוא מתחיל משחק חדש. קיימות כמה דרכים לסיים משימה וזה תלוי עם איזה דמות השחקן.משחק.

אונליין
-------

הרכיב המקוון של המשחק, שהוצג במרץ 2021, מאפשר משחק שיתופי של ארבעה שחקנים, שמטרתו הייתה לחלוק התקדמות בין המצבים לשחקן יחיד ולרב משתתפים . חווית מרובה המשתתפים מציעה מספר פעילויות שונות לשחקנים לעסוק בהן, כולל אירועים בעיר, משימות שיתופיות (כולל "אופס טקטיים") המורכבות יותר, ומצב התחרותי "ספיידרבוט ארנה", שבו שחקנים שולטים בגאדג'טים מיניאטוריים של ספיידרבוט להילחם בחינם לכל המשחקים. גם מצב מרובי המשתתפים הא-סימטרי "Invasion" משני משחקי Watch Dogs הקודמים חזר מספר חודשים לאחר השחרור, עם מספר שינויים.
כמו מצב לשחקן יחיד, שחקנים יכולים לחקור בחופשיות את לונדון ולגייס פעילים חדשים לצוות שלהם; עם זאת, במקום להשלים משימות קצרות עבור כל דמות, הדבר נעשה על ידי הוצאת "השפעה" (צורת מטבע במשחק). השפעה משמשת גם לפתיחת גאדג'טים ושדרוגי דמויות, וניתן להרוויח מהשלמת משימות ויעדים יומיים/שבועיים, לקנות בכסף אמיתי מהחנות במשחק, או למצוא על פני המפה, יחד עם מסכות ונקודות ניסיון ( מיקומי פריטי האספנות משתנים מדי שבוע).

Watch Dogs: Legion Online משתמש בגישה עונתית כדי להציג תוכן חדש למשחק. במהלך כל עונה, מפת דרכים שונה עם תגמולים שונים (השפעה, עורות נשק, בגדי אופי וכו'). כאשר שחקנים משלימים משימות ופעילויות אחרות, הם צוברים נקודות ניסיון ומדרגים, ופותחים את התגמול הבא במפת הדרכים. כשעונה מסתיימת, העונה הבאה מתחילה אוטומטית ודירוג השחקן מאופס ל-0.

ביקורות
-------

המשחק קיבל ביקורות מעורבות. מערכת המשחק בהרבה דמויות שונות מפלגת ביניהם, יש כאלה שראו בזה משהו חדשני, ויש כאלה שראו חוסר באישיות של הדמויות, דיבוב לא טוב, וחוסר איזון בין יכולות של דמויות. העולם הפתוח, הנהיגה, והסיפור גם מצאו את עצמם במרכז חלק מהביקורות.

קישורים חיצוניים
----------------

* 

* אתר האינטרנט הרשמי של Watch Dogs: Legion (באנגלית)
* Watch Dogs: Legion, באתר PCGamingWiki (באנגלית)
תצלום אווירי של גשר רוברט פ. קנדי (משמאל) וגשר הל גייט (מימין).
**גשר הל גייט** (באנגלית: **Hell Gate Bridge**), אשר נקרא במקור **גשר קישור הרכבת של ניו יורק** הוא גשר קשת פלדה, שאורכו 310 מטרים, החוצה את האיסט ריבר, בין קווינס והברונקס, בעיר ניו יורק שבארצות הברית.

הקמת הגשר
---------

בתחילת המאה ה-20 החלו לתכנן את הקמת הגשר, במטרה שישמש את רכבת פנסילבניה המחברת בין מדינת ניו יורק לניו אינגלנד. הגשר נבנה בתכנונו של גוסטב לינדנתל, והושלם ב-30 בספטמבר 1916.

בשנת 1996 שופץ הגשר לראשונה מאז הקמתו - ונצבע בצבע התואם את שמו - צבע הקרוי "צבע שער הגיהנום האדום" (משמעותו שמו של הגשר - "גשר שער הגיהנום").
משתמשות בגשר חברות הרכבות אמטרק, סי אס אקס, קנדיאן פסיפיק, וניו יורק ואטלנטיק. הגשר עובר במקביל לגשר רוברט פ. קנדי.

עד בניית גשר בייון בשנת 1932 היה גשר הל גייט גשר קשת הפלדה הארוך בעולם. מסיבה זו, במהלך מלחמת העולם השנייה נשלחו מרגלים של גרמניה הנאצית במטרה לפוצץ את הגשר (אולם תוכניתם לא יצאה אל הפועל).

גשר הל גייט השפיע על מתכנני גשר נמל סידני.

הגשר נחשב לאחד הגשרים החזקים בעולם, ומגזין דיסקברי משער שאם יפסיקו לתחזקו, הגשר יתמוטט רק לאחר כאלף שנים של שחיקה מכנית טבעית (גשרים אחרים בעולם יתמוטטו לאחר כ-300 שנים).

ראו גם
------

* גשר נמל סידני - תוכנן בשנת 1916 בהשפעת גשר הל גייט.

קישורים חיצוניים
----------------

ויקישיתוף מדיה וקבצים בנושא **גשר הל גייט** בוויקישיתוף
* גשר הל גייט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536905205171
* LCCN: sh91004807
* VIAF: 315529983
* WorldCat (עם VIAF): 315529983

 |
התכתבות בעזרת התוכנה pidgin 
**מסרים מיידיים** (באנגלית: **Instant messaging**, בראשי תיבות: **IM**) היא טכניקה לקיום שיחה בין שני אנשים או יותר, באופן מהיר, דרך רשתות תקשורת, לרוב דרך האינטרנט. השיחה מתבצעת בדרך של העברת הודעות טקסטואליות, שיחה קולית או שיחת וידאו. בשירותים אלו כלולים הרבה רעיונות של צ'אט הנקרא IRC.

העברת מסרים מיידיים נעשית באמצעות תוכנת לקוח, אשר מתחברת למערכת מרכזית של שירותי מסרים מיידיים.

תוכנות המסרים המיידיים כוללות בדרך כלל אפשרות להשאיר הודעה כאשר המשתמש לא נמצא, המקבילה למזכירה האלקטרונית בטלפון, וכן הן מאפשרות שליחת SMS (מסרון).

השימוש בתוכנות המסרים המיידיים שונה מהשימוש בדואר האלקטרוני בכך שהשיחה בין המשתמשים מסוגלת להתבצע בזמן אמת. 

דרך תוכנת מסרים מיידיים ניתן לדעת את סטטוס ה"חברים" ברשימת המשתמש ולדעת מצב נוכחותם ואם ניתן לשוחח עימם.

בתוכנות אלו התפתחו במהלך השנים תכונות נוספות כמו שיחת ועידה, יצירת קבוצות, העברת קבצים, התקשרות לטלפונים רגילים, ואף שיתוף מסכים בין המשתתפים.

היסטוריה
--------

מסרים מיידיים יושמו במערכת אפלטון בתחילת שנות ה-70. מאוחר יותר, מתכנתים ואקדמאים רבים השתמשו במערכת המסרים המיידיים "talk"‏ (UNIX/LINUX) כדי לתקשר באמצעות האינטרנט. 

ICQ הייתה תוכנת המסרים המיידיים הראשונה שלא נזקקה למערכות UNIX/LINUX, והיא הביאה לפריצת דרך בהיקף השימוש בטכניקה זו. הטכנולוגיה שפיתחה ICQ נתנה תנופה מחודשת לתחום המסרים המיידיים, וזכתה להצלחה מרובה, כשהיא מופצת לשימוש בחינם. לאחר יציאת תוכנת ICQ, הופיעו יישומים נוספים למסרים מיידיים, ולכל יישום פרוטוקולים משלו.

בתוכנות הראשונות והמוקדמות של המסרים המיידיים, כל אות הופיעה מיד כשהיא הוקלדה, וכאשר משתמש כלשהו מחק אות כלשהי כדי לתקן טעות הקלדה, ניתן היה לראות זאת בזמן אמת. באופן זה המסרים המיידיים דמו יותר לשיחת טלפון מאשר להתכתבות. בתוכנות המסרים המיידיים החדשות, המשתתף השני בשיחה רואה כל שורה שכתב המשתתף הראשון, רק לאחר שהוא התחיל שורה חדשה או רק לאחר ששיגר את כל התוכן שהחליט לשגר. בזמן הקלדה המשתתף השני מקבל חיווי על כך שהמשתתף הראשון מקליד דבר מה, אך איננו רואה את התוכן.

בעשור הראשון של המאה ה-21 החברה הישראלית IXI פיתחה מכשיר מיוחד למסרים מיידיים שנמכר באופן מסחרי בארצות הברית ובאירופה.

כיום (2019), אפליקציית המסרים המיידיים הפופולרית ביותר בישראל בעולם כולו, היא וואטסאפ, עם 1.5 מיליארד משתמשים.

ראו גם
------

* SMS

קישורים חיצוניים
----------------

ויקישיתוף מדיה וקבצים בנושא **מסרים מיידיים** בוויקישיתוף
* מסרים מיידיים, באתר אנציקלופדיה בריטניקה (באנגלית)

| תוכנות מסרים מיידיים |
| --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger • WeChat • fring • סנאפצ'ט • Tango • LINE‏ • Kik Messenger • סיגנל |
| אחרות | Google Hangouts • אודיגו • Windows Live Messenger • גוגל טוק • Google Allo |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566352405171
* LCCN: sh2002000576

 |
**בינדוסארה מאוריה** (בסנסקריט: **बिन्दुसार मौर्य**) היה קיסר הודו השני משושלת מאוריה. הוא ירש את אביו צ'נדרגופטה מקים השושלת ובנו היה הקיסר המפורסם ביותר בתולדות הודו, אשוקה. בחייו לא היו רישומים רבים על תולדותיו ורק מאות שנים מאוחר יותר נרשמו אגדות על שלטונו.

בינדוסארה ירש את השלטון לאחר ירידתו של אביו מהכס ונדידתו דרומה בשנת 297 לפנה"ס. זמן קצר לאחר עלייתו לשלטון, הגורו הדגול של אביו, צ'אנקיה התפטר מראשות הממשלה והעביר את סמכויותיו של ראש הממשלה לקיסר החדש בעוד הוא עצמו יצא לפרישה.

מועד סיום כהונתו אינו ברור ומתוארך בין 273 עד 268 לפני הספירה אף על פי שגרסת כתבים בודהיסטית אחת טוענת כי שלט לכ-70 שנה (דבר שאינו הגיוני מבחינה כרונולוגית). רוב הכתבים על בינדוסארה נכתבו בידי נזיר בודהיסטי טיבטי מהמאה ה-16. כינויו "אמיטאגאתה" פירושו "שוחט היריבים." במסעותיו לכיבושים כבש הקיסר ממפרץ בנגל ועד אל הים הערבי. בעידנו לא היו עוד הרבה כיבושים אלא רק המשך של פעולות אביו. שיא כיבושו היה באזור ג'מו וקשמיר, שם התקדם לעבר מרכז אסיה ביחד עם בנו ויורשו אשוקה, והם הכניעו מספר מרידות רציניות.

בינדוסארה שמר על יחסים טובים עם ממלכת הסלאוקים ואף אירח פעם את המלך הסלאוקי אנטיוכוס הראשון בבית המשפט העליון של האימפריה המאורית.

מבחינה דתית התקרב בינדוסארה אל הדתות הברהמיות מהמערב, בשונה מכל שליט הודי שקדם לו. בתקופת שלטונו היה חופש דתי מלא והאימפריה הייתה מלאה בבודהיסטים, הינדים, ג'יינים ודתות ברהמיות.

בתקופת שלטונו של בינדוסאה חלה התקדמות באיכויות הבנייה והארכיטקטורה, עם בניית מקדשים ומבנים מיוחדים שלא נראו עוד בשום מקום אחר בעולם.

כאמור, זמן מותו לא לגמרי ברור אבל בסופו של דבר עד שנת 268 לפני הספירה בנו האמצעי אשוקה ירש את הכס ולעתיד הפך להיות הקיסר ההודי הכי מפורסם בהיסטוריה.

קישורים חיצוניים
----------------

ויקישיתוף מדיה וקבצים בנושא **בינדוסארה קיסר מאוריה** בוויקישיתוף
* בינדוסארה קיסר מאוריה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1635764

 |
**בוראטה** (באיטלקית: **Burrata**) היא גבינה איטלקית מחלב שוורים (לעיתים מחלב תאו), העשויה ממוצרלה ושמנת. המעטה החיצוני הוא גבינת מוצרלה מוצקה ואילו החלק הפנימי עשוי מסטרצ'אטלה (אנ') (שבבי מוצרלה) ושמנת, שמעניקה לה מרקם רך וייחודי.

היסטוריה
--------

מקור השם במילה האיטלקית Burro, שמשמעותה חמאה וזאת בגלל המרקם הרך של הגבינה. הגבינה הומצאה באמצע המאה ה-20 בחווה בעיר אנדריה שבחבל פוליה שבאיטליה. ב-2016 קיבלה גבינת Burrata di Andria מעמד גאוגרפי מוגן.

הכנת הגבינה
-----------

תהליך ההכנה דומה להכנת גבינת מוצרלה, אך כאשר נוצר גוש הגבינה יוצרים בתוכו מעין כיס ולתוכו מכניסים את חתיכות השמנת שנוצרו בתהליך יצירת הגבינה. בסוף התהליך מתקבלת מעין צורת שק שאותה קושרים בעזרת חוט. בעבר היו קושרים באמצעות עלי עירית טריים אשר היו מעידים על מידת הטריות של הגבינה כל עוד לא הצהיבו.

לגבינה חיי מדף קצרים של בין 24 שעות ל-72 שעות.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בוראטה** |

הערות שוליים
------------

1. ↑  מאורה רייס, Ask a Cheesemonger: What's the difference between mozzarella and burrata?, באתר France 44 cheese shop, ‏17 באוגוסט 2022
2. 1 2 3  בוראטה: האיטלקיה שמשגעת את כולם - וואלה! אוכל, באתר וואלה!, ‏2012-11-08
3. 1 2 3  בוק, שגיא קופר ורן (2009-12-07). "משוך בגבן: האחיות של המוצרלה". *Ynet*. נבדק ב-2022-01-19.
4. ↑  COMMISSION IMPLEMENTING REGULATION (EU) 2016/2103, ‏21 בנובמבר 2016

| גבינות איטלקיות |
| --- |
| 

|  |
| --- |
| בוראטה • גורגונזולה • טלג'ו • מוצרלה • מסקרפונה • פקורינו • פרובולונה • פרמזן • קשקבל • ריקוטה |

 |
**דיאנה אלנה מונדינו** (נולדה ב-8 באוגוסט 1958) היא כלכלנית ליברטריאנית, אקדמאית ופוליטיקאית ארגנטינאית, המכהנת כשרת החוץ של ארגנטינה מאז 2023 תחת הנשיא חוויאר מיילי.

ביוגרפיה
--------

מונדינו נולדה בשנת 1958 בקורדובה, במשפחה ממוצא איטלקי פיימונטי, ולמדה בבית הספר הציבורי חואן זורילה דה סן מרטין (אנ'). היא למדה כלכלה באוניברסיטה הלאומית של קורדובה, שם קיבלה מדליית זהב על ביצועיה האקדמיים וממוצע הציונים הטוב ביותר. היא גם החלה דוקטורט בכלכלה, אך לא השלימה את התואר בשל בעיות בירוקרטיות.

ב-1982 עבר מונדינו לספרד, והשלימה תואר שני בכלכלה ושיווק מאוניברסיטת נווארה (אנ'). עם סיום לימודיה שם בשנת 1986, מונדינו המשיכה את לימודיה בארצות הברית, והשלימה תואר שני מבית הספר לעסקים של קולומביה (אנ'), תואר בחינוך מנהלים מבית הספר לניהול ייל (אנ'), ותואר שני באתיקה מאוניברסיטת נוטרדאם.

היא הקימה את חברת Rysk Analysis ב-1991, ולאחר מכן עבדה בחברות שונות, ביניהן סטנדרד אנד פורס.

### קריירה אקדמית

מונדינו עבדה ב-אוניברסיטת UCEMA (אנ') כפרופסור למימון בתואר ראשון במנהל עסקים ושיווק.

קריירה פוליטית
--------------

בשנת 2023, מונדינו נכנסה רשמית לפוליטיקה והתמודדה ברשימת בלה ליברטד אוונזה (אנ') במחוז בואנוס איירס. לאחר שהרשימה בה הייתה חברה השיגה 20.44% בבחירות, היא נבחרה לבית הנבחרים של ארגנטינה.

### שרת החוץ

כשחוויאר מיילי נבחר לנשיא, התפטרה מונדינו ממושבה בבית הנבחרים של ארגנטינה ומונתה לשרת החוץ.

דעותיה
------

ב-31 באוקטובר 2023, בראיון עם העיתונאי לואיס נובארסיו, עוררה מונדינו ביקורת כשהגנה על סחר באיברים והשוותה בין נישואים של זוגות מאותו המין לבין כינים. היא אמרה כי כי "כליברלית אני מסכימה עם מעשי כל אדם. זה הרבה יותר רחב מנישואים של זוגות מאותו המין. תן לי להגזים: אם אתה מעדיף לא להתרחץ ולהיות מלא בכינים, זו הבחירה שלך. אך אל תתלונן אם יש מישהו שלא אוהב שיש לך כינים."

בדומה לחוויאר מיילי, היא תומכת בישראל.

חיים אישיים
-----------

למונדינו יש נכסים של 5,027 מיליון פזו, מה שהופך אותה לעשירה ביותר מבין השרים שמינה חוויאר מיילי לממשלתו.

הערות שוליים
------------

1. 1 2  Vázquez, Bernardo (2023-05-29). "Quién es Diana Mondino, la economista que liderará la lista de diputados de Javier Milei en la Ciudad". *Clarín* (בספרדית). נבדק ב-2023-12-11.
2. ↑  Página|12 (2023-12-07). "Juran los 130 diputados electos y se definen las autoridades de la Cámara | La nueva conformación del Congreso". *PAGINA12* (בספרדית). נבדק ב-2023-12-11.
3. 1 2  "Quién es Diana Mondino, una economista ortodoxa que llevará las relaciones internacionales de Javier Milei". *www.ambito.com*. נבדק ב-2023-12-11.
4. ↑  "Mondino comparó el Matrimonio Igualitario con "tener piojos"". *Perfil* (בספרדית). 2023-11-03. נבדק ב-2023-12-11.
5. ↑  Clarín, Redacción (2023-11-03). "Otra polémica de Diana Mondino, al referirse en una misma definición al matrimonio igualitario y a tener piojos". *Clarín* (בספרדית). נבדק ב-2023-12-11.

תבנית:S-start

תבנית:S-off
תבנית:S-bef
תבנית:S-ttl
תבנית:S-inc
תבנית:S-endתבנית:Milei cabinetתבנית:G20-Foreign
**אייזיאה מוריס ליברס** (באנגלית: **Isaiah Maurice Livers**; נולד ב-28 ביולי 1998) הוא כדורסלן אמריקאי המשחק בעמדות הסמול פורוורד והפאוור פורוורד.

קריירת מכללות
-------------

ליברס נולד בקלמזו שבמישיגן, ובין השנים 2017–2021 למד באוניברסיטת מישיגן. בעונתו הראשונה בקבוצת הכדורסל של האוניברסיטה העפיל עם ה"וולברינס" לגמר טורניר אליפות המכללות בכדורסל, בו הפסידה לאוניברסיטת וילאנובה. בעונתו האחרונה בליגת המכללות, 2020/2021, הוביל את הקבוצה (עם פרנץ וגנר) לרבע גמר טורניר אליפות המכללות עם ממוצעים של 13.1 נקודות, 6.0 ריבאונדים ו-2.0 אסיסטים למשחק.

קריירה מקצועית
--------------

### דטרויט פיסטונס

ליברס נבחר בבחירה ה-42 של דראפט ה-NBA‏ 2021, על ידי דטרויט פיסטונס. בתקופתו עם הפיסטונס שותף ב-94 משחקים, וקלע 6.2 נקודות בממוצע למשחק.

בינואר 2024 הועבר עם מרווין באגלי בטרייד לוושינגטון ויזארדס, תמורת דנילו גלינארי ומייק מוסקאלה. באפריל 2024 שוחרר מהקבוצה, בטרם שיחק במדיה.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | דטרויט | 19 | 5 | 20.2 | 0.456 | 0.422 | 0.857 | 3.0 | 1.1 | 0.7 | 0.4 | 6.4 |
| 2022/2023 | דטרויט | 52 | 22 | 23.1 | 0.417 | 0.365 | 0.821 | 2.8 | 0.8 | 0.5 | 0.5 | 6.7 |
| **קריירה** |  | 71 | 27 | 22.3 | 0.426 | 0.378 | 0.830 | 2.8 | 0.9 | 0.6 | 0.5 | 6.6 |

קישורים חיצוניים
----------------

ויקישיתוף מדיה וקבצים בנושא **אייזיאה ליברס** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  Wizards Acquire Bagley III, Livers From Detroit
הרב **דוד פטר** (נולד ב-1976) הוא רבה הראשי של העיר פראג, בירת הרפובליקה הצ'כית.

ביוגרפיה
--------

נולד בפראג, שירת בשירות אזרחי כעובד סוציאלי בקהילה היהודית בעירו.

בגיל 22 (1998) נסע לישראל. למד שנה במכון מאיר ואחר כך בישיבת הכותל. ב-2005 עבר לישיבת מרכז הרב, שם למד לימודי הלכה ועבר את בחינות ההסמכה של הרבנות הראשית לישראל. נסמך לרבנות בידי רבותיו הרב יעקב שפירא והרב יהושע מגנס, וכן בידי הרב זלמן נחמיה גולדברג. עבר הכשרה מקצועית לרבנות בתפוצות במכון "שטראוס-עמיאל" וקיבל הסמכה מהרב שלמה ריסקין, מראשי המכון.

בספטמבר 2011 שב לפראג עם אשתו ושימש סגן הרב הראשי לפראג. הוא עודד את הפעילות המתחדשת בבית הכנסת ירוזלמסקה (ירושלים) (אנ') בעיר.

בקיץ 2014 נבחר לכהן כרבה הראשי של יהדות פראג.

קישורים חיצוניים
----------------

ויקישיתוף מדיה וקבצים בנושא **דוד פטר** בוויקישיתוף
* הרב הראשי לק"ק פראג, באתר קהילת פראג
* הרקדן שנבחר לרבה הראשי של פראג אתר מעריב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010473124105171
* NKC: jo2012695571
* VIAF: 243918616
* WorldCat (עם VIAF): 243918616

 |
**מאלו קינגי** (שם מדעי: **Malo kingi**) היא מין זעיר של מדוזות קובייה מהקבוצה מדוזת אירוקנג'י, המזכירה במראה מדוזה אמיתית, שחיה באזור הימי של אוסטרליה. גודלה אינו עולה על סנטימטר מעוקב אחד בקירוב. מדוזה זו היא קרובתה של המדוזה קטלנית זעירה.

מדוזה זו עלולה לגרום לתסמינים הנודעים בשם תסמונת אירוקנג'י כשהיא באה במגע עם עור האדם. סימפטומים של תסמונת אירוקנג'י תועדו לראשונה על ידי הוגו פלקר בשנת 1953, ונודעו טרם שיוכם למדוזות אלו. התסמינים והמדוזה קרויים על-שם אנשי אירוקנג'י, שארצם משתרעת לאורך החוף הצפוני של רצועת קרנס, קווינסלנד.

מבנה
----

מדוזת האירוקנג'י היא זעירה, גודלה כגודל ציפורן אדם. היא בנויה מפעמון בגודל סנטימטר וארבע זרועות שאורכן יכול להגיע למטר.
לכל אורך זרועותיה ישנם עוקצים המכילים ארס. העוקצים על הזרועות מגובשים, ונראים כמעין טבעות קטנות הנמתחות לאורכן של הזרועות.
העוקצים לאורך הזרועות הארוכות מכילים ארס קטלני המשמש למדוזה להמם את טרפה במהירות, אשר מורכב מדגים קטנים ומהירים.

עקיצה
-----

זרועות המדוזה
למדוזות הממוצעות יש עוקצים רק על-גבי זרועותיהן, אך לאירוקנג'י יש עוקצים גם על הפעמון (כיפה) שלה. החוקרים עדיין לא הסיקו מהי מטרתו של מאפיין ייחודי זה. ההשערה הרווחת היא שתכונה זו מאפשרת למדוזה לתפוס ביתר יעילות את טרפה, דגים קטנים. על הזרועות מיליונים של עוקצים דמויי מחטים מיקרוסקופיות מלאות בארס רב עוצמה.
עוקץ המדוזה עובד כמו מחט ארוכה הנכנסת פנימה ודרוכה כקפיץ. כאשר העוקצים מופעלים, הם נמשכים כלפי חוץ בשבריר שנייה, וננעצים בבשר הנפגע שבא במגע עם המדוזה. עוקצים אלה ממשיכים להפריש רק את קצהו הרעיל, אשר גורם לתגובת הכאב להתעכב. כאשר האויב מתרחק, עוקצים אלה קורעים את הזרועות של המדוזה, והם נשארים בגוף של התוקף מה שגורם לצריבה.
אירוקנג'י שונה ממינים אחרים בכך שיש לה את היכולת "לירות" את זרועותיה ובכך להזריק ארס ללא מגע ישיר. נכון לעכשיו, לא ידוע אם פעולה זו מתרחשת עבור מטרה נוספת מלבד לכידת טרף.
מעט מאוד ידוע על אורך חייהם והארס של מדוזות אירוקנג'י, וזאת משום שהן קטנות ושבריריות מכדי להחזיקן בתנאי מעבדה. 
הארס שלהן חזק מאוד, פי 10 יותר מזה של נחש הרב-פתן מלכותי, פי 100 מזו של עכביש הטרנטולה וחלש רק פי 10 מצרעת הים. השערת החוקרים היא שארס בעוצמה כזו נחוץ כדי לאפשר לה להמם במהירות את טרפה, אשר מורכב מדגים קטנים ומהירים.

ראו גם
------

* קטלנית זעירה

קישורים חיצוניים
----------------

* מאלו קינגי, באתר NCBI (באנגלית)
* מאלו קינגי, באתר האנציקלופדיה של החיים (באנגלית)
* מאלו קינגי, באתר GBIF (באנגלית)
**מיכל רוזנשיין** (נולדה ב-4 באוגוסט 1973) היא ראש עיריית קריית אונו.

ביוגרפיה
--------

רוזנשיין נולדה וגדלה בקרית אונו. היא בתם של מרי וישראל כהן, ד"ר לביו כימיה יליד מרוקו ואחות לשלושה אחים. 

למדה בבית הספר ממלכתי דתי "שילה" בעיר ובתיכון אולפנת צפירה. בזמן לימודיה הייתה פעילה בתנועת "בני עקיבא".

התגייסה לצה"ל בשנת 1991 ושירתה כמורה חיילת. למדה לתואר ראשון בחינוך במכללת קיי באר-שבע. בסיומו המשיכה לתואר שני במנהל החינוך באוניברסיטת בר אילן, אותו סיימה בהצטיינות. בנוסף, רוזנשיין בוגרת קורס הכשרת מנהלים של סמינר הקיבוצים וקורס דירקטורים ונושאי משרה בכירה באוניברסיטת בר אילן.

בין השנים 1993-2009 היתה מחנכת וסגנית מנהלת בבית הספר היסודי "ניר" בקריית אונו, אשר זכה בפרס חינוך ארצי.

בשנת 2009 נבחרה לייסד את בית הספר על שם "יעקב כהן". בי"ס יסודי חדש בקריית אונו ובין הגדולים בארץ. היא כיהנה כמנהלת בית הספר במשך עשור עד שנת 2019.

בשנת 2019 הקימה וניהלה אגף חדש בעיריית קריית אונו, אגף איכות ושירות לתושב, ועמדה בראשו במשך שלוש וחצי שנים. בין השנים 2021-2023 כיהנה כחברת דירקטוריון של הקונסרבטוריון העירוני בקרית אונו. 

ביוני 2023 חברה רוזנשיין למפלגת יש עתיד ונבחרה לעמוד בראש הרשימה במקום עו"ד גיל מיכליס ששימש כיו"ר האופוזיציה בעיר מטעם הסיעה. באותו חודש נחקרה במשטרה בחשד לעבירה על חוק הגנת הפרטיות. בעקבות דו"ח סייבר לפיו רוזנשיין העבירה למייל הפרטי שלה רשומות הנוגעות לתושבי העיר, נכסים, כתובות, מספרי טלפון ומידע על תשלומים שגרתיים. התיק נסגר מחוסר ראיות.

התמודדה בבחירות ב-2024, מול ראש העיר ישראל גל, וניצחה לאחר שזכתה עם 43.3% מקולות הבוחרים לעומת גל שקיבל 37.9% מהקולות.. רוזנשטיין היא האישה הראשונה שנבחרה לראשות העיר קריית אונו.

חיים אישיים
-----------

היא נשואה לערן, אם לשלושה ילדים ומתגוררת בקרית אונו.

קישורים חיצוניים
----------------

ויקישיתוף מדיה וקבצים בנושא **מיכל רוזנשיין** בוויקישיתוף
* וואלה! מקומי‏, האם מנהלת בית הספר תדיח את ראש העיר קריית אונו בבחירות?, באתר וואלה!‏, 12 ביוני 2023

הערות שוליים
------------

1. ↑  אוולין כהן בוגנים, ‏אפשר גם אחרת: בית הספר שמאמין בלהיות קהילה, באתר מעריב אונליין, 13 בנובמבר 2017
2. ↑  וואלה! מקומי‏, האם מנהלת בית הספר תדיח את ראש העיר קריית אונו בבחירות?, באתר וואלה!‏, 12 ביוני 2023
3. ↑  אברהם בלוך, ‏מועמדת יש עתיד לראשות קריית אונו נחקרה באזהרה: "הפרה את חובת הסודיות", באתר מעריב אונליין, 14 ביולי 2023
4. ↑  עידו וינגרטן, משטרת ישראל: תיק החקירה נגד מיכל רוזנשיין נסגר מחוסר ראיות, באתר אונו ניוז
5. ↑  עידו וינגרטן, מהפך בקריית אונו: מיכל רוזנשיין ראש העיר הבאה, באתר אונו ניוז

| ראשי מועצת ועיריית קריית אונו |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ישעיהו זיידמן  (ראש הוועד המקומי) | יעקב כהן  (ר' מועצה) | אביגדור ורשה  (ר' מועצה) | אשר דר  (ר' מועצה) | אביגדור ורשה  (ר' מועצה) | דורון קרפ  (ר' מועצה ועירייה) | דרור בירנבאום | יוסי נשרי | ישראל גל | מיכל רוזנשיין |
| 1940–1953 | 1953–1969 | 1969–1978 | 1978–1983 | 1983–1989 | 1989–1993 | 1993–2003 | 2003–2013 | 2013-2024 | 2024 ואילך |

 |
שער המהדורה האחרונה
**חידושי הגרנ"ט** הוא ספר עיון נפוץ בעולם הישיבות, שמאגד את שיעוריו של הרב נפתלי טרופ, מגדולי ראשי הישיבות בליטא לפני השואה.

רקע
---

שיטת לימודו של הרב טרופ הייתה עיונית מאוד. חקירותיו התמקדו בהבנת סוגיות התלמוד מתוכן עצמן, ללא הכרח בהשוואתן לסוגיות אחרות העוסקות בנושאים מקבילים. שיטה זו נחשבת מקבילה לשיטת בריסק, אותה פיתח ושכלל רבי חיים מבריסק.

דוגמה לחקירה בעלת משמעות הלכתית שהמציא ר' נפתלי: לפי ההלכה, אשה שנדרה נדר, ביד בעלה הרשות להפר או לקיים את הנדר. חקר הגרנ"ט, האם כאשר אומר הבעל לאשתו שהוא מקיים את נדרה, יש לו בכך שותפות בעצם הנדר, ונחשב שחלק מהנדר מתייחס גם אליו, או שמא אין לבעל כל חלק בנדר, וכאשר הוא מקיים אותו, אין בכך אלא "מניעת ביטולו" של הנדר, אך כל חלותו היא מכח האשה בלבד. בשני צדדים אלו תלויה הבנת סוגיה במסכת נדרים.

למרות גאונתו, עמל רבי נפתלי על חידושי תורתו, ונהג לבדוק ולבחון אותם שוב ושוב כדי להבטיח שהם נכונים ומדויקים. לעיתים קרובות נתקף בכאב ראש עז עקב התאמצותו, לצורך כך היה נוהג לכרוך מטפחת רטובה סביב ראשו כדי להקל על כאביו, ובכך להמשיך ולהתעמק.

מהדורות הספר
------------

בשנים שלאחר פטירתו של הרב טרופ נפוצו חידושיו ושיעוריו, בעיקר על ידי תלמידיו בישיבת ראדין. שיעורים אלו שמסר במשך עשרים וחמש שנה בפני מאות בחורים, הפכו לנכסי צאן ברזל בלימוד הישיבתי ובביסוסה של שיטת הלימוד הנוכחית בישיבות. במשך השנים המשיכו שמועותיו לעבור מפה לאוזן ומרב לתלמיד, כיוון שבחייו לא הדפיס את חידושיו.

בשנת ה'תש"ב יצאו לאור שיעוריו של הגרנ"ט על מסכת נדרים, בארצות הברית.

בשנת ה'תשכ"ט יצאו לאור חידושי הגרנ"ט על סדרי נשים ונזיקין בצורת סטנסיל. השיעורים הם על מסכתות נדרים, קידושין, גיטין, יבמות, כתובות, בבא קמא, בבא מציעא, בבא בתרא, סנהדרין.

בשנת ה'תשמ"ה יצאו לאור מספר שיעורים כלליים שלו.

בשנת ה'תשמ"ט יצא לאור הספר "חידושי הגרנ"ט", בהוצאת מכון אורייתא בירושלים.
**יולנדה קוסטה** (בפורטוגזית: **Iolanda Costa**; נולדה ב-4 בנובמבר 1994), הידועה בשם הבמה **יולנדה** (**Iolanda**), היא זמרת-יוצרת פורטוגזית.

קריירה
------

ב-2008, היא השתתפה בעונה הראשונה של תחרות הכשרונות Uma canção para ti. היא הודחה בגאלה השנייה.

ב-2012, היא השתתפה בעונה החמישית של תוכנית המוזיקה הפורטוגזית, *Ídolos*, אך לא הגיעה לשלב ההופעות החיות.

ב-2014, היא הופיעה בעונה השנייה של *The Voice Portugal*, אך לא עברה מעבר שלב האודישן העיוור.

ב-31 במרץ 2023, היא הוציאה את המיני-אלבום הראשון שלה, *Cura*.

ב-18 בינואר 2024, היא הוציאה את הסינגל "Grito", עימו התמודדה בקדם האירוויזיון הפורטוגזי לאירוויזיון 2024. ב-24 בפברואר, היא הופיעה בחצי הגמר הראשון והגיעה למקום הראשון עם 22 נקודות. ב-9 במרץ, היא הופיעה בגמר והגיעה למקום הראשון עם 22 נקודות, ולפיכך היא תייצג את פורטוגל באירוויזיון 2024, שיתקיים במאי 2024.


1. 1 2  "Ex-concorrente de "Uma Canção Para Ti" concorre ao "Ídolos"". *A Televisão* (בפורטוגזית). 29 באפריל 2012. נבדק ב-6 במרץ 2024. `{{cite web}}`:  (עזרה)
2. ↑  Cláudio Garcia (24 בפברואר 2023). "Depois do Hot Clube e de Londres, Iolanda entre o fado e a música electrónica". *Jornal de Leiria* (בפורטוגזית). נבדק ב-2024-03-06. `{{cite web}}`:  (עזרה)
3. ↑  "'Grito' wins 'Festival da Canção': Iolanda will represent Portugal in Sweden". *Eurovision.tv*. European Broadcasting Union. 2024-03-10. נבדק ב-2024-03-10.
**מילטון סנדלר** (באנגלית: **Milton M. Sandler**; ‏1 בנובמבר 1911 – 2 בינואר 2008) היה אתלט יהודי-אמריקאי, 3 פעמים ברציפות אלוף ארצות הברית (1933–1935) בריצת 600 יארד. במהלך חייו עבד כרופא שיניים.

ביוגרפיה
--------

סנדלר נולד וגדל בברוקלין לקיי לי מגנוס ולג'ייקוב סנדלר. הוא סיים את לימודיו בבית הספר התיכון בשנת 1927 בגיל 16. לאחר מכן המשיך לאוניברסיטת ניו יורק (1931), בית הספר לרפואת שיניים של אוניברסיטת קולומביה (1935) ובית החולים סנט ג'ון בניו יורק (1936) (אנ'). במלחמת העולם השנייה הוא שירת כרב-סרן מ-1941 ועד 1945 במערכה באסיה ובאוקיינוס השקט בהפיליפינים ובגינאה החדשה. לאחר חזרתו מהמלחמה הוא עבד ברפואת שיניים עד 1983.

### 1932

בתחרות שנערכה בברונקס ב-11 ביוני 1932 קבע בריצת 800 מטר שיא אישי חדש של 1:53.8 דקות.

### 1933

#### אלוף ארצות הברית

באליפות ארצות הברית באולם שנערכה בניו יורק ב-25 בפברואר 1933 זכה במדליית זהב בריצת 600 יארד.

### 1934

באליפות ארצות הברית באולם שנערכה ב-24 בפברואר 1934 זכה במדליית זהב בפעם השנייה ברציפות בריצת 600 יארד.

### 1935

באליפות ארצות הברית באולם שנערכה ב-1935 זכה במדליית זהב בפעם השלישית ברציפות בריצת 600 יארד.

קישורים חיצוניים
----------------

* מילטון סנדלר, באתר *Track and Field Statistics* (באנגלית)
* Milton Sandler Obituary (2008) - ALBANY, NY, באתר Legacy (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מילטון סנדלר"**.
**סהר פינטו** (נולד ב-23 במאי 1979) הוא ראש מועצת גדרה.

ביוגרפיה
--------

פינטו גדל בקריית גת, והקים בעיר מעוז (סניף) של תנועת הנוער בית"ר.

פינטו הוא בוגר שנת שירות ושירות צבאי במסגרת גרעין נח"ל של תנועת הנוער בית"ר. בצעירותו היה מנהל מחוז דרום וירושלים בבית"ר ויושב ראש תא הסטודנטים "לביא" באוניברסיטה העברית.

שימש במספר תפקידים פוליטיים, ביניהם יועץ לשר רוני בר-און, מנהל סיעת קדימה בכנסת, והיועץ המשפטי של מפלגת כולנו בכנסת העשרים והועדה לשוויון בנטל. פינטו כיהן כסגן יושב ראש ועדת הבחירות המרכזית בראשות השופט חנן מלצר.

פינטו כיהן כחבר נשיאות ועד הפועל של הקונגרס הציוני העולמי והיה חבר ההנהלה של הקונגרס היהודי העולמי.

פינטו התמודד לראשונה בבחירות 2018, בהן הפסיד ליואל גמליאל בהתמודדות על ראשות המועצה. סיעת הגדרתים בראשה עומד פינטו זכתה בחמישה מנדטים במועצה והייתה לסיעה הגדולה במועצה, ופינטו כיהן כיו"ר האופוזיציה במועצה.

בין מערכות הבחירות עבד כיועץ המשפטי ומנהל השירות המשפטי בעיריית רמת גן.

פינטו הכריז על מועמדותו לראשות מועצת גדרה ב-2 באוגוסט 2023 מטעם סיעת הגדרתים. בבחירות, שנדחו מאוקטובר 2023 לפברואר 2024 עקב מלחמת חרבות ברזל, ניצח פינטו את ראש המועצה המכהן יואל גמליאל כשהוא מקבל כ-47.2% מהקולות לעומת כ-34.6% לגמליאל. טליה לנקרי, המועמדת השלישית קיבלה כ-18.2% מהקולות. סיעת הגדרתים בראשה עומד פינטו הגדילה את כוחה וקיבלה 6 מנדטים במועצה. ב-19 במרץ 2024 נכנס סהר לתפקיד ראש המועצה באופן רשמי.

חיים אישיים
-----------

נשוי לתהילה ואב לשלושה.

בעל תואר ראשון ושני במשפטים מהאוניברסיטה העברית בירושלים, עם התמחות במשפט מסחרי, ותואר שני במנהל עסקים מאוניברסיטת בר-אילן. הוא הוסמך לעריכת דין בשנת 2007. את משרדו הקים במגדל ב.ס.ר 3 בבני ברק, ועסק גם בדיני תאגידים.

קישורים חיצוניים
----------------

* אתר האינטרנט הרשמי של סהר פינטו
* סהר פינטו, ברשת החברתית פייסבוק
* סהר פינטו, ברשת החברתית אקס (טוויטר)
* סהר פינטו, ברשת החברתית אינסטגרם

הערות שוליים
------------

1. ↑  גדרה היום, סהר פינטו – גדרה מושבה מתקדמת!, באתר גדרה היום, ‏8 בפברואר 2018
2. ↑  אודות סהר פינטו, באתר גדרתים - בראשות סהר פינטו
3. ↑  עו"ד סהר פינטו מודיע על התמודדות לראשות המועצה, באתר gederanet.co.il
4. ↑  מהפך בגדרה: ראש המועצה יואל גמליאל הודח, סהר פינטו יחליפו, באתר ynet, 28 בפברואר 2024
5. ↑  ראש חדש, באתר גדרה היום
}}
].

ביוגרפיה
--------

נולדה וגדלה בבאר שבע במשפחה מסורתית. אמה, אליזבת מתווכת נדל"ן, ואביה ציון בלש בימ"ר. לה שלושה אחים.

למדה בבית הספר היסודי נווה שלום ובבית הספר התיכון יצחק רגר בעיר, בו למדה במגמת אומנות. בשנים 2018–2020 שירתה בצה"ל באבטחת מידע בבסיס חצרים.

למדה קורס משחק אצל גלית אשכול, מגי אזרזר, רותם קינן ואור בן מלך.

קריירה
------

### דוגמנות

בגיל 18 עברה חיון ללונדון וקיבלה קמפיינים גדולים לאסוס, Missguided ומותגים אחרים.

ב-2019 חתמה בסוכנות הדוגמנות הישראלית "עילית מודלס" בבעלות שי אביטל. כשלפני כן, הייתה חתומה בסוכנות הדוגמנות ITM של עמרי יערי. ב-2021 דגמנה לקמפיין של אופטיקנה לצד עומר אדם.

משנת 2022 החלה לשמש בתור הפרזנטורית הרשמית של רשת ההלבשה התחתונה FIX, וחלק מנבחרת השגרירים שלסמסונג בישראל. באותה שנה נבחרה לשמש כפרזנטורית מותג האופנה אורבניקה.

ביולי 2023 הצטרפה לנבחרת הפרזנטורים של חברת האופנה טוונטי פור סבן לצד יהונתן מרגי, מאיה קיי ותומר הכהן. בשנים אלו כיכבה בקמפיינים ושימשה גם כפרזנטורית של מותגים רבים, ביניהם "Alo Yoga", "מותג הדרמו קוסמטיקה CeraVe (סרווה)", "איל מקיאג'", Strongful" "Ysl, "אמריקן לייזר", "אדידס", "missguided", "מיקי בוגנים NB" ועוד.

### משחק

בשנת 2018 שיחקה בסדרה "שלטון הצללים".

בשנת 2021 שיחקה בסדרה "מגן דוד דרום".

בשנת 2022 השתתפה בקליפ לשיר "כפיות" של הזמר עדן חסון.

בשנת 2023 שיחקה בתפקיד ראשי בסדרה "פול ספיד" בה גילמה את עמליה תשבי. באותה שנה שיחקה בסדרה "בני מצווה" בתפקיד מוריה סבן. ב-4 באפריל התארחה בסינגל "לישון זה לחלשים" של אדיר גץ.

ב-18 בפברואר 2024 התארחה בסינגל "שחר חיון" של הראפר שרק שנכתב עליה.

חיים אישיים
-----------

מאפריל 2022 ועד מאי 2023 הייתה בזוגיות עם און רפאלי.

מתגוררת בתל אביב.

קישורים חיצוניים
----------------

ויקישיתוף מדיה וקבצים בנושא **שחר חיון** בוויקישיתוף
* שחר חיון, ברשת החברתית פייסבוק
* שחר חיון, ברשת החברתית אינסטגרם
* שחר חיון, במיזם "אישים" לתיעוד היצירה הישראלית
* שחר חיון, במסד הנתונים הקולנועיים IMDb (באנגלית)
* לירון שמם, זה עניין של שניות עד שאת מתפוצצת, ‏13 בינואר 2022
* דליה בן ארי, שחר חיון: "בחו"ל אמרו לי שאני צריכה לרזות, שלחתי אותם לעשות חמוצים במפעל ביבנה", באתר את, 6 בפברואר 2022
* בר זגה, שחר חיון: "מהרגע שהתחלתי לשמור צניעות התפוצצתי על מאתיים", במדור "פנאי פלוס" באתר ynet‏, 7 ביולי 2022
* בר זגה, שחר חיון: משפחת רפאלי היא המשפחה השנייה שלי, באתר ynet, 1 במרץ 2023
* סמדר שיר, "בר מצחיקה, ציפי אלופה ורפי קורא לי כפרונה", באתר ynet, 11 באפריל 2023
* אפרת וכטל, אני בשלה להוליווד. רואים את זה, ‏21 בספטמבר 2023

הערות שוליים
------------

1. ↑  אפרת וכטל, אני בשלה להוליווד. רואים את זה, ‏21 בספטמבר 2023
2. ↑  יפעת הללי אברהם, ‏אני שפויה והכל בסדר. גם הזוגיות שלי, באתר ‏מאקו‏, 25 ביולי 2021
3. ↑  דליה בן ארי, שחר חיון: "בחו"ל אמרו לי שאני צריכה לרזות, שלחתי אותם לעשות חמוצים במפעל ביבנה", באתר "את", 6 בפברואר 2022
4. ↑  יובל ארד, מתאוששת מהפרידה מאון רפאלי? הג'וב החדש של שחר חיון, באתר TMI, ‏20 ביולי 2023
5. ↑  ערן סויסה, און רפאלי ושחר חיון כבר לא, באתר ישראל היום, 13 במאי 2023
קואנזים A
קואנזים A - מודל תלת-ממדי
**קואנזים A** (באנגלית: Coenzyme A. בכתיבה מקוצרת: CoA) הוא קואנזים הידוע בהשתתפותו בתהליכים מטבוליים ברוב היצורים. המסלולים הביוכימיים המפורסמים שבהם הוא משתתף הם : סינתזה ופירוק של חומצת שומן, חמצון של פירובט ומעגל קרבס. כקואנזים, אין המולקולה נצרכת ונעלמת, אלא מתחברת עם מולקולה אחרת. כך משמש הקואנזים מעין נשא או מחזיק של המולקולה שתעבור שינוי. השינוי במולקולה יקרה רק במצב שבו היא קשורה לקואנזים.

תפקוד
-----

מכיוון שקואנזים A הוא תיול, הוא יכול להגיב עם מלקולה בעלת קבוצה קרבוסקילית על מנת ליצור תיואסטר (קשר סולפידי), ולתפקד למעשה כנשא של מולקולה אחרת. רק אז כמולקולה שלמה יכול להתרחש התהליך הביוכימי של מעבר ממברנות או שינוי כימי.
הדוגמה הנפוצה ביותר היא קישור של קואנזים A עם חומצה אצטית ליצירת אצטיל קואנזים A. אצטיל קואנזים A ממלא תפקיד חשוב מאוד בתהליכים מטבוליים, הן אנאבוליזם (יצירת שומן בחיות) והן קטבוליזים (פירוק סוכר ושומן ביצורים אווירנים). אך ניתן לראות עוד דוגמאות רבות כגון סוקציניל קואנזים A(אנ') ומלוניל קואנזים A(אנ') (שניהם במעגל קרבס) ופרופניל קואנזים A(אנ') (פירוק חומצות שומן אי זוגיות).

דוגמות נוספות לקבוצות של קואנזים A עם קבוצת פעילה
-------------------------------------------------

* en:Acetoacetyl-CoA
* en:Coumaroyl-CoA (used in flavonoid and stilbenoid biosynthesis)
* en:Acyl derived from dicarboxylic acids
* en:Hydroxymethylglutaryl-CoA (used in isoprenoid biosynthesis)
* en:Pimelyl-CoA (used in biotin biosynthesis)
* en:Butyryl CoA

תהליכי סנתוז קואנזים A
----------------------

כימית, קואנזים A מורכב משלוש תת-יחידות: cysteamine, pantothenate and adenosine triphosphat.
בביו-סינתזה קואנזים A מסונתז מפנטוטנאט (pantothenat) בתהליך המורכב מחמישה שלבים:

1. פנטוטנאט, (, (pantothenate מזורחן ל-4'-phosphopantothenate על ידי האנזים פנטוטנאט קינאז, (pantothenate kinase).
2. ציסטאין (cysteine), מצורף לקצה 4' של מולקולת 4'-phosphopantothenate על ידי האנזים phosphopantothenoylcysteine synthease על מנת ליצור מולקולת [[4'-pho-N-pantothenoylcysteine), [[PPC).
3. מולקולת הPPC עוברת דה-קרבוקסילציה למולקולת 4'-phosphopantetheine על ידי האנזים phosphopantothenoylcysteine]] decarboxylase]].
4. 4'-phosphopantetheine עוברת אדנילציה ומומרת למולקולת dephospho-CoA עי" האנזים phosphopantetheine adenylyl transerase.
5. לבסוף, dephospho-CoA מזורחנת באמצעות ATP ומומרת לקואנזים A על ידי האנזים dephosphocoenzyme A kinase.

לקריאה נוספת
------------

* Karl Miller (1998). Beta Oxidation of Fatty Acids. Retrieved May 18, 2005.
* Charles Ophard (2003). Acetyl-CoA Crossroads. Retrieved May 18, 2005.
* Lehninger: Principles of Biochemistry, 4th edition, David L. Nelson, Michael M. Cox
* Overview of Fatty Acid Oxidation Reactions

קישורים חיצוניים
----------------

ויקישיתוף מדיה וקבצים בנושא **קואנזים A** בוויקישיתוף
**זטטיקס** (באנגלית: **Zetetics**) היא להקת מוזיקה אלטרנטיבית אוקראינית, שהוקמה בשנת 2015 על ידי הזמרת ליקה בוהייבה. סגנונה מושפע בעיקר מהמוזיקה הניסיונות משנות ה-90 וממוזיקה אלקטרונית.

היסטוריה
--------

בוהייבה התפרסמה לראשונה כמתמודדת בתחרות "The Voice אוקראינה". אלבום הבכורה של הלהקה, *Finally I see*, הוכתר לאלבום האוקראיני הטוב ביותר לשנת 2015 על ידי *Inspired*. הסינגל "Fly Away" ידוע בזכות הווידאו קליפ הייחודי שלו בו בוהייבה מעבירה את מילות השיר באמצעות שפת הסימנים. בסתיו אותה השנה יצא אלבומה השני *Zetetic*. מילה זו לקוחה משילוב בין השפות יוונית, אנגלית ולטינית. פירושה הוא "אלו שמחפשים את האמת". אלבום זה זכה לשבחים מפי Comma.com.ua ו-BeeHype.‏

בחורף 2017 הוציאה הלהקה את "Rooftop Live" – סרט תיעודי על עצמה ועל תהליך הקמתה. בספטמבר 2019 פורסם אלבומה השלישי, שכותרו *11:11*. הנושאים העיקריים בו הם ידע עצמי וטוהר הדיבור. זטטיקס הלחינה וביצעה את השירים לסרט *Nightmare Director*, שיצא לאקרנים באוקטובר. ב-24 בנובמבר 2021 פורסם אלבומה הרביעי, *Cold Star*.‏ בשנת 2022 התמודדה בקדם האוקראיני לאירוויזיון 2023, אך לא עברה את שלב האודישנים המוקדם.

קישורים חיצוניים
----------------

* 

* אתר האינטרנט הרשמי של זטטיקס

הערות שוליים
------------

1. ↑  "Best of 2015 Ukraine". *beehy.pe*. נבדק ב-15 בפברואר 2016. `{{cite web}}`:  (עזרה)
2. ↑  "Мистический и знаковый альбом от Zetetics | FaceNews.ua: новости Украины". *www.facenews.ua*. נבדק ב-7 בספטמבר 2019. `{{cite web}}`:  (עזרה)
3. ↑  "Кошмарний директор, або Школа №5; DzygaMDB". *dzygamdb.com*. נבדק ב-10 בדצמבר 2019. `{{cite web}}`:  (עזרה)
4. ↑  "Cold Star: новий альбом Zetetics". Marie Claire. 24 בנובמבר 2021. `{{cite web}}`:  (עזרה)
**הרפובליקה העממית של קוריאה (PRK)** (קוריאנית: 조선인민공화국) הייתה ממשלת מעבר קצרת-ימים שהוקמה לאחר כניעת האימפריה היפנית בסיומה של מלחמת העולם השנייה. הממשלה הוקמה ב-6 בספטמבר 1945, כשקוריאה חולקה לשני אזורי כיבוש: הסובייטים שלטו בצפון, והכוחות האמריקאיים שלטו בדרום. הממשלה הקוריאנית הזמנית שאפה ליישם שלטון סוציאליסטי רדיקלי, שהתבסס על ועדות עממיות (אנ'). המשטר הצבאי האמריקאי הוציא את פעולות הממשלה הזמנית מחוץ לחוק ב-12 בדצמבר, בעוד שבצפון המנהל האזרחי הסובייטי שיתף פעולה עם אידאולוגיות הרפובליקה והפך אותן לחלק מן הרפובליקה הדמוקרטית העממית של קוריאה (קוריאה הצפונית).

היסטוריה
--------

### הקמה

ב-15 באוגוסט 1945, האימפריה היפנית נכנעה לבעלות הברית, מה שהוביל לסיומה של מלחמת העולם השנייה. השלטון האימפריאלי היפני ביקש שממשלה חדשה תוקם כדי להבטיח את שלומם של אזרחיהם לאחר שהכיבוש יגמר. בזמן שברית המועצות המשיכה להילחם בצ'ונגג'ין, אנדו ריוסקו, ששירת כגנרל בממשלת יפן, פנה אל הפוליטיקאי הקוריאני ליו וון-היונג במטרה שיקים ממשלה זמנית בקוריאה. בזמן שלטונו של ליו, הוקמה ועידה חדשה (CPKIׂ), ועידה שתמכה בעצמאות קוריאה. ב-28 באוגוסט 1945, הוועידה הודיעה שהיא הממשלה הזמנית בקוריאה. תשעה ימים לאחר מכן הממשלה החדשה הקימה את **הרפובליקה העממית של קוריאה**.

### פירוק

בעקבות הקמת המשטר הצבאי של ארצות הברית בקוריאה והמנהל האזרחי הסובייטי במהלך החודשים אוגוסט וספטמבר 1945, הממשלה פורקה ב-8 בפברואר 1946.

ראו גם
------

* היסטוריה של קוריאה
* הכיבוש היפני בקוריאה
* המנהל האזרחי הסובייטי
* המשטר הצבאי של ארצות הברית בקוריאה
* קוריאה הצפונית (הרפובליקה הדמוקרטית העממית של קוריאה)
* קוריאה הדרומית (הרפובליקה של קוריאה)

קישורים חיצוניים
----------------

ויקישיתוף מדיה וקבצים בנושא **הרפובליקה העממית של קוריאה** בוויקישיתוף
**בלנק & ג'ונס** הם צמד תקליטנים ויוצרי מוזיקת טראנס גרמנים מהעיר קלן, גרמניה. הצמד מורכב מיאן פיטר בלנק (נולד ב-15 ביוני 1971 ורנה רונג' (נולד ב-27 ביוני 1968) וידוע יותר בשמו דיג'יי יאספה ג'ונס. חבר הרכב נוסף, שאינו שייך לו רשמית, הוא המפיק אנדי קאופולד. בלנק & ג'ונס הוציאו עד כה 11 אלבומים. בלנק & ג'ונס נמנים באותה רשימה עם גדולי התקליטנים בעולם, כארמין ואן ביורן, ATB, טייסטו, קרל קוקס, הרלד בליכל, סאשה ועוד.[דרוש מקור]

היסטוריה
--------

פיט בלנק החל לתקלט בגיל 16 ורנה רונג' החל לתקלט בגיל 19. בשנת 1994 הופיעו בפסטיבל פופקום, שם החל שיתוף הפעולה ביניהם.
בתחילה הופיעו בסצנת המועדונים של ברלין וגרמניה תחת השם "פיט בלאנק & יאספה ג'ונס", שלימים קוצר ל"בלנק & ג'ונס". בשנת 1997 פרצו לעולם עם הסינגל הראשון שלהם, "Sunrise". אלבומם הראשון, "In The Mix" יצא בשנת 1999. מאז הוציאו אלבום חדש מדי שנה. הצמד הוציא 16 סינגלים, ומתוך 11 אלבומיו הופצו רק ארבעה באופן מסחרי. שבעת האלבומים הנותרים יצאו במהדורה מוגבלת.
בנוסף לאלבומי האולפן, שחרר הצמד 5 אלבומי אוסף של רמיקסים שיצרו לאמנים אחרים, וסדרה של 4 אלבומי צ'ילאאוט תחת השם 'Relax'.

בלנק & ג'ונס שיתפו פעולה עם רוברט סמית' מהקיור, שרה מקלכלן, דליריום, ברנרד סאמנר מניו אורדר, Pet Shop Boys, צ'יקן ועוד.

דיסקוגרפיה
----------

* 1999: In The Mix
* 2000: DJ Culture
* 2001: Nightclubbing
* 2002: Substance
* 2003: Relax
* 2004: Monument
* 2005: Relax Edition 2
* 2006: The Singles
* 2007: Relax Edition 3
* 2008: he Logic of Pleasure
* 2009: Relax Edition 4

קישורים חיצוניים
----------------

* אתר האינטרנט הרשמי של בלנק & ג'ונס
* בלנק & ג'ונס, ברשת החברתית פייסבוק
* בלנק & ג'ונס, ברשת החברתית אקס (טוויטר)
* בלנק & ג'ונס, ברשת החברתית אינסטגרם
* בלנק & ג'ונס, באתר אייטונס (באנגלית)
* בלנק & ג'ונס, באתר ספוטיפיי
* בלנק & ג'ונס, באתר סאונדקלאוד (באנגלית)
* בלנק & ג'ונס, באתר AllMusic (באנגלית)
* בלנק & ג'ונס, באתר MusicBrainz (באנגלית)
* בלנק & ג'ונס, באתר דיזר
* בלנק & ג'ונס, באתר Discogs (באנגלית)
* בלנק & ג'ונס, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 4017087
* BnF: cb14029891n (data)
* GND: 10317533-7
* ISNI: 0000 0001 2178 0219
* MusicBrainz: 6606c527-376a-47b4-bb35-748d01e14f6d
* NKC: mzk2008412511
* SUDOC: 077442776
* VIAF: 145634042
* WorldCat: viaf-145634042

 |
**אלן לוינטל** (באנגלית: **Alan Lowenthal**; נולד ב-8 במרץ 1941) הוא פוליטיקאי יהודי-אמריקאי חבר המפלגה הדמוקרטית. בשנים 2023-2013 כיהן לוינטל בבית הנבחרים של ארצות הברית, מטעם מחוז הקונגרס ה-47 של קליפורניה.

ביוגרפיה
--------

לוינטל נולד וגדל בקווינס שבניו יורק. הוא סיים תואר ראשון בהרברט קולג' (אנ'), וכן השלים דוקטורט באוניברסיטת המדינה של אוהיו. לאחר מכן עבר להתגורר בלונג ביץ', קליפורניה, והחל לשמש כפרופסור לפסיכולוגיה קהילתית באוניברסיטת המדינה של קליפורניה שבלונג ביץ'. בהמשך נכנס לפוליטיקה ושימש כחבר במועצת העיר לונג ביץ' ב-1992, שם שירת עד 1998.

ב-1998 התמודד וזכה בבחירות לבית הנבחרים המדינתי של קליפורניה, מטעם המחוז ה-54 המכסה חלקים במחוז לוס אנג'לס. הוא נבחר מחדש לכהונות נוספות ב-2000 וב-2002. ב-2004 התמודד לסנאט המדינתי של קליפורניה, על תקן המחוז ה-27, המכסה את מחוז ונטורה ופרבריה הצפון-מערביים של לוס אנג'לס. לאחר בחירות מקדימות ללא תחרות במפלגה הדמוקרטית, נבחר לאחר שהביס את יריבו הרפובליקני ברוב של 63% ממניין הקולות. הוא זכה בכהונה נוספת ב-2008, עם ניצחון בהיקף דומה.

בנובמבר 2012 נבחר לבית הנבחרים של ארצות הברית על תקן המחוז ה-47 של קליפורניה, לאחר שגבר על יריבו הרפובליקני גרי דה-לונג. הוא הושבע לתפקידו ב-3 בינואר 2013. בנובמבר 2014 נבחר לכהונה שנייה. בבית הנבחרים לוינטל חבר בוועדה לענייני חוץ וכן בוועדה למשאבים טבעיים.

ב-16 בדצמבר 2021, לקראת בחירות 2022, הכריז לוינטל על פרישות מהחיים הפוליטיים בתום כהונתו הנוכחית. כהונתו נחתמה עם התפזרות הקונגרס ה-117 של ארצות הברית בראשית ינואר 2023.

לוינטל גרוש ונשוי בשנית. הוא אב לשני ילדים מנישואיו הראשונים. בוני לוינטל, אשתו הראשונה, נבחרה גם היא לשרת בבית הנבחרים המדינתי של קליפורניה.

קישורים חיצוניים
----------------

ויקישיתוף מדיה וקבצים בנושא **אלן לוינטל** בוויקישיתוף
* 

* אתר האינטרנט הרשמי של אלן לוינטל
* אלן לוינטל, ברשת החברתית פייסבוק

* אלן לוינטל, ברשת החברתית אקס (טוויטר)

* אלן לוינטל, ברשת החברתית אינסטגרם

* אלן לוינטל, סרטונים בערוץ היוטיוב
* אלן לוינטל באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  Election 2014: Alan Lowenthal wins Long Beach’s 47th Congressional District,‏ 4 בנובמבר 2014
3. ↑  נולן ד. מקסקיל, U.S. Rep. Alan Lowenthal of Long Beach announces his retirement, באתר לוס אנג'לס טיימס, 16 בדצמבר 2021 (באנגלית)
4. ↑  ג'רמי ב. וייט, Rep. Alan Lowenthal won't seek reelection in 2022, באתר פוליטיקו, 16 בדצמבר 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w62g8d8v
* US Congress: L000579

 |